CELEX: 32009R0895
Language: mt
Date: 2009-09-23 00:00:00
Title: Regolament tal-Kummissjoni (KE) Nru 895/2009 tat- 23 ta’ Settembru 2009 li jikkonċerna l-klassifikazzjoni ta' ċerti prodotti fin-Nomenklatura Maqgħuda

29.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 256/3
               
            REGOLAMENT TAL-KUMMISSJONI (KE) Nru 895/2009
      tat-23 ta’ Settembru 2009
      li jikkonċerna l-klassifikazzjoni ta' ċerti prodotti fin-Nomenklatura Maqgħuda
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Sabiex tiġi żgurata applikazzjoni uniformi tan-Nomenklatura Maqgħuda mehmuża mar-Regolament (KEE) Nru 2658/87, hu neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Maqgħuda. Dawk ir-regoli japplikaw ukoll għal kwalunkwe nomenklatura oħra li hija totalment jew parzjalment msejsa fuqha jew li żżidilha kwalunkwe subdiviżjoni addizzjonali u li hija stabbilita minn dispożizzjonijiet Komunitarji speċifiċi, bil-ħsieb tal-applikazzjoni ta' miżuri tariffarji u ta’ miżuri oħra relatati mal-kummerċ ta’ merkanzija.
               
            
                  (3)
               
               
                  Skont dawk ir-regoli ġenerali, il-merkanzija msemmija fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi NM indikat fil-kolonna 2, għar-raġunijiet imsemmija fil-kolonna 3 ta' dik it-tabella.
               
            
                  (4)
               
               
                  Huwa xieraq li jkun stipulat li tagħrif li jorbot dwar it-tariffi u li nħareġ mill-awtoritajiet doganali tal-Istati Membri rigward il-klassifikazzjoni ta' merkanzija fin-Nomenklatura Magħquda iżda li mhuwiex skont dan ir-Regolament, jista', għal perjodu ta' tliet xhur, ikompli jiġi invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità. (2)
                  
               
            
                  (5)
               
               
                  Il-Kumitat tal-Kodiċi Doganali ma tax l-opinjoni tiegħu fil-limitu taż-żmien stipulat mill-President tiegħu,
               
            ADOTTAT DAN IR-REGOLAMENT:
      Artikolu 1
      L-oġġetti deskritta fil-kolonna 1 tat-tabella li tidher fl-Anness għandha tkun klassifikata fin-Nomenklatura Magħquda taħt il-kodiċi NM indikata fil-kolonna 2 ta' dik it-tabella.
      Artikolu 2
      Tagħrif li jorbot dwar it-tariffi maħruġ mill-awtoritajiet doganali tal-Istati Membri, li mhuwiex skont dan ir-Regolament, jista' jkompli jiġi invokat għal perjodu ta' tliet xhur skont l-Artikolu 12(6) tar-Regolament (KEE) Nru 2913/92.
      Artikolu 3
      Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
         Magħmul fi Brussell, it-23 ta’ Settembru 2009.
         
            
               Għall-Kummissjoni
            
            László KOVÁCS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  ĠU L 302, 19.10.1992, p. 1.
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (Kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Stvala li tgħatti l-għaksa. Il-pett tal-istvala huwa magħmul mill-gomma iżda l-parti l-kbira tal-pett hija maqtugħa u tippermetti inserti li jżommu pettijiet varji biex jiġu inseriti fil-parti żvujtata tal-pett.
                     L-istvali jinbigħu bl-imnut bħala sett flimkien ma' żewġ pari inserti, kull wieħed b’pett differenti u biċċa għodda tal-metall li tintuża biex jitwaħħlu l-inserti. Par mill-inserti jikkonsisiti minn pettijiet tal-gomma li għandhom pett b’intaljatura fonda li tipikament jintuża fil-pettijiet ta’stvali tat-trekking. Il-par ta' inserti l-ieħor jikkonsisti minn pettijiet ta’ materjal tessili (madwar 8mm ta' pannu), li jista’ jintuża meta wieħed ikun qiegħed jimxi f'ilma baxx skont kif hemm miktub fid-dokumenatzzjoni tal-importatur.
                     Il-pett tal-istvala jżomm parti żgħira tal-pett fuq barra, burdura kważi kompluta madwar it-tarf tal-pett kollu. Din il-biċċa ż-żgħira tal-pett ta’ barra hija magħmula mill-gomma bħall-pett tat-trekking li jista' jkun inserit.
                     Ix-xedd is-saqajn ma jistax jintuża mingħajr l-inserti.
                     Is-suletti għandhom tul ta’ 24cm.
                     Il-parti ta’ fuq tal-istvali hija magħmula minn biċċiet differenti tal-ġilda meħjutin flimkien b’tali mod li jħallu “twieqi” li fihom jinħietu 9 biċċiet xibka tal-metall u 4 biċċiet tat-tessut. Il-ġilda tkopri l-biċċa l-kbira tal-wiċċ minn naħa ta’ barra minn fuq. L-istvala hija infurrata b’materjal tessili minn ġewwa.
                     L-istvala la twaqqaf l-ilma milli jgħaddi minnha u lanqas tiflaħ għall-ilma.
                     Ix-xedd is-saqajn jista’ jintuża kemm mill-irġiel kif ukoll minn nisa.
                     (stvala għat-trekking)
                     (Ara r-ritratti Nri 650 A u 650 B u 650 C) (*)
                     
                  
                  
                     6403 91 13 
                  
                  
                     Il-klassifikazzjoni hija ddeterminata mir-Regoli Ġenerali 1, 2(a) u 6 għall-interpretazzjoni tan-Nomenklatura Magħquda, in-nota 4(a) u (b) għall-Kapitolu 64, kif ukoll mil-kliem tal-kodiċijiet tan-NM 6403 , 6403 91  u 6403 91 13 .
                     Ladarba l-inserti tal-pett magħmula mill-gomma li tipikament jintużaw fi stvala tat-trekking jaqblu mal-wiċċ tal-istvala, dan ix-xedd is-saqajn huwa maħsub biex jintuża u essenzjalment jiġi mmuntat, bħala stval tat-trekking. Barra minn hekk, il-parti ż-żgħira tal-pett estern miżmuma mal-burdura tal-pett tal-istvali, taqbel eżatt mal-inserti tal-pett tat-trekking. Waqt, li l-funzjoni tal-insert tal-pett tessili mhijiex ovvja. L-użu tagħhom fl-ilma jista' jkun biss limitat minħabba li l-wiċċ tal-istvala la jwaqqaf l-ilma milli jgħaddi minnu u lanqas jiflaħ għall-ilma. Għalhekk l-inserti tal-pett tessili huma aċċessorji maħsuba biex jkunu użati f'sitwazzjonijiet speċifiċi biss u, b’hekk, itejbu l-użu tal-prodott.
                     Għalhekk l-istvali u l-inserti tal-gomma ikollhom jiġu klassifikati bħala xedd is-saqajn komlput izda mhux immuntat fi ħdan it-tifsira tat-tieni sentenza tal-GIR (Regoli Ġenerali għall-interpretazzjoni tan-Nomenklatura Magħquda) 2(a).
                     Il-parti tal-pett tax-xedd is-saqajn immuntat li tmiss mal-art hija tal-gomma fi ħdan it-tifsira ta’ nota 4(b) għall-Kapitolu 64 u, għalhekk, ix-xedd is-saqajn għandu pettijiet tal-gomma.
                     Ladarba il-ġilda tkopri l-biċċa l-kbira tal-wiċċ tax-xedd is-saqajn, il-materjal tal-wiċċ tal-istvali huwa ġilda fi ħdan it-tifsira tan-nota 4(a) ta’ Kapitolu 64.
                     L-inserti tal-pett tessili se jinbigħu bl-imnut bħala sett flimkien ma’ l-istvali tat-trekking mhux immuntat u biċċa għodda tal-metall li tintuża biex jiġi mmuntat ix-xedd is-saqajn. Dak is-sett għandu jkun ikklassifikat daqs li kieku kien jikkonsisti biss mill-istvali tat-trekking, għaliex l-istvali tat-trekking jagħtu lis-sett il-karattru essenzjali tiegħu fi ħdan it-tifsira tal-GIR 3(b). L-inserti tal-pett tessili u l-għodda tal-metall huma biss aċċessorji għax-xedd is-saqajn.
                     Għalhekk is-sett għandu jiġi klassifiikat bħala xedd is-saqajn bil-pettijiet tal-gomma u wiċċ tal-ġilda.
                  
               
            (*)  Ir-ritratti huma għal għanijiet informattivi biss.